ابو نصر زینبی

ابو نصر محمد بن محمد بن علی بن حسن بن محمد بن عبد الوہاب بن سلیمان بن محمد بن سلیمان بن عبد اللہ بن محمد بن ابراہیم امام بن محمد الكامل بن علی سجاد بن عبد اللہ بن عباس عباسی ہاشمی زینبی بغدادی حدیث نبوی کے راوی تھے۔

ان کی ولادت صفر 387 ہجری میں ہوئی۔ انھوں نے ابو طاہر مخلّص، ابو بکر محمد بن عمر بن زَنبور، ابو حسن بن حمامی اور دیگر اساتذہ سے سماع کیا۔ وہ دنیا میں المخلّص اور ابن زنبور سے روایت کرنے والے آخری شخص تھے۔ ان سے روایت کرنے والوں میں حمیدی، ابن خاضبہ، بردانی، ابن طاہر، مؤتمن ساجی، ابو نصر الغازی ، اسماعیل بن محمد تیمی، اسماعیل بن سَّمرقندی، علی بن طراد اور ان کے بھائی محمد، وجیہ شحامی، محمد بن قاسم شہرزوری موصلّی، قاضی سنجار مظفر بن ابو احمد، احمد بن محمد بن مؤید باللہ، ابو الفضل محمد بن عمر ارموی ، ابو بکر بن زاغونی، ابو محمد مادح اور ایک بڑی جماعت شامل ہیں۔ ان میں سب سے آخر میں وفات پانے والے ہبۃ اللہ بن احمد شبلی تھے اور اس کے بعد ابو فتح بن بَطّی ان سے اجازت کے ذریعے روایت کرتے رہے۔

ابو سعد سمعانی کہتے ہیں:
”ابو نصر شریف آدمی، زاہد، نیک دین دار، عبادت گزار تھے۔ انھوں نے جوانی ہی میں دنیا ترک کردی اور تصوف کی طرف مائل ہو گئے۔ وہ شیخ الشیوخ ابو سعد کے رِباط میں گوشہ نشین تھے۔ ان تک بغوی کا سند پہنچ کر ختم ہو جاتا تھا اور طالب علم ان کی طرف سفر کرتے تھے۔

ابو فضل ابن مہتدی باللہ کا بیان ہے:
”جب ان کے سامنے کوئی غلط تلفظ سے پڑھتا تو وہ فوراً درست کر دیتے کیونکہ ان حصوں کی بارہا ان پر قراءت ہوئی ہوتی تھی...“

اسماعیل حافظ اصفہانی کہتے ہیں:
”ابو سعد بغدادی، ابو نصر زینبی کے لیے بغداد آئے مگر ان سے ملاقات نہ ہو سکی۔ جب ان کی وفات کی خبر ملی تو انھوں نے
اپنا کپڑا پھاڑلیا اور سینہ کوبی کرتے ہوئے کہنے لگے: اب میں شُعبہ سے علی بن جعد کی روایت کہاں سے لاؤں؟“
اسماعیل کہتے ہیں:
”وہ زاہد تھے، سماع کے معاملے میں درست اور قابل اعتماد اور مخلّص سے روایت کرنے والے آخری شخص تھے“۔
 وفات 
سمعانی اور دیگر مؤرخین کے مطابق، ان کا انتقال 21 جمادی الآخر 479 ہجری میں ہوا۔سير أعلام النبلاء المكتبة الإسلامية 

 حوالہ جات 

زمرہ:بغداد کی شخصیات
زمرہ:سنی علماء اسلام
زمرہ:عباسی شخصیات
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:1086ء کی وفیات
زمرہ:997ء کی پیدائشیں
زمرہ:479ھ کی وفیات
زمرہ:387ھ کی پیدائشیں